**QNeST: Δυνατότητα δωρεάν συμμετοχής επιχειρήσεων – μελών του Επιμελητηρίου Ξάνθης σε έκθεση στο Lecce της Ιταλίας**

Επιχειρήσεις – μέλη του Επιμελητηρίου Ξάνθης των κλάδων τρόφιμα – ποτά και τουρισμός, έχουν τη δυνατότητα να συμμετέχουν δωρεάν, σε workshop, έκθεση και round table στην πόλη Lecce της Ιταλίας, στις 27 και 28 Ιουνίου 2019 τα οποία διοργανώνονται στο πλαίσιο υλοποίησης του έργου ***“QNeST - Quality Network on Sustainable Tourism”***, που εντάσσεται στο πρόγραμμα ***ADRION***.

Στο workshop και στην έκθεση θα συμμετέχουν επιχειρήσεις από όλες τις περιοχές που είναι εταίροι στο συγκεκριμένο έργο: Lecce, Veneto (Ιταλία), Istria (Κροατία), Piran, Rortoroz (Σλοβενία), Μαυροβούνιο και από την Ελλάδα η Άρτα και η Ξάνθη.

Στόχος του έργου είναι η βελτίωση και αξιοποίηση της τουριστικής και πολιτιστικής κληρονομιάς, η ανάδειξη της μεσογειακής διατροφής σε περιοχές της Αδριατικής - Ιονίου. Μέσω του συγκεκριμένου έργου θα αναπτυχθούν σήματα - brand “Adrion QNeST” σε εταιρείες και φορείς που πληρούν συγκεκριμένες προδιαγραφές ποιότητας και βιωσιμότητας. Η συμμετοχή των επιχειρήσεων στο workshop και την έκθεση θα εξαρτηθεί από το εάν πληρούν ή όχι τις παραπάνω προδιαγραφές.

Παράλληλα, δημιουργείται ένα δίκτυο επιχειρήσεων στις περιοχές δράσης – και στην Ξάνθη - στον τομέα του τουρισμού και της μεσογειακής διατροφής, θα σχεδιαστούν καινοτόμες θεματικές διαδρομές για βιώσιμο τουρισμό σε τοπικό και διακρατικό επίπεδο και θα δημιουργηθεί μία ηλεκτρονική πλατφόρμας πληροφόρησης και συνεργασίας.

Παρακαλούμε τους ενδιαφερόμενους να επικοινωνήσουν με το Επιμελητήριο Ξάνθης, κ.κ. Ανθή Παναγιώτου (2541022533, εσωτ. 4) και Σοφία Τσελεπίδου (2541022533, εσωτ. 5), το αργότερο **έως την Τετάρτη 29 Μαΐου 2019**, προκειμένου να δηλώσουν το ενδιαφέρον τους και να ενημερωθούν για τις προϋποθέσεις συμμετοχής, τις λεπτομέρειες, τα έξοδα που καλύπτονται, το πρόγραμμα κ.λπ.